রাজশাহীর তানোরে উপজেলা সদরের ঐতিহ্যবাহী তানোর মডেল উচ্চ বিদ্যালয়কে বঞ্চিত করে নীতিমালা লঙ্ঘন ও রাজনৈতিক বিবেচনায় মুন্ডুমালা উচ্চ বিদ্যালয়কে জাতীয়করণের প্রতিবাদে মানববন্ধন করেছেন উপজেলা সদরের অভিবাবক ও শিক্ষক-শিক্ষার্থীরা। জানা গেছে, চলতি বছরের পহেলা জানুয়ারী সোমবার সকালে তানোর থানা মোড়ে এই মানববন্ধন আয়োজন করা হয়েছে। প্রায় ঘন্টাব্যাপী তানোর থানা মোড়ে রাস্তার দু’পার্শ্বে সারিবদ্ধ ভাবে দাড়িয়ে এলাকার অভিভবাবক, সচেতন মহল, শিক্ষক-কর্মচারি ও সকল শ্রেণী পেষার মানুষ মানববন্ধনে অংশগ্রহণ করেন। প্রত্যক্ষদর্শীরা জানান, মানববন্ধনে বক্তব্য রাখেন তানোর মডেল পাইলট উচ্চ বিদ্যালয়ের সভাপতি তারেক সরকার, প্রধান শিক্ষক আইয়ুব আলী, সহকারী শিক্ষক সেলিম রেজা, মুঞ্জুর হোসেন প্রমূখ। এদিকে মানববন্ধনের খবর ছড়িয়ে পড়লে এলাকায় ব্যাপক চাঞ্চল্যর সৃষ্টি হয়েছে।